Ernst Haeckel

**Ernstas Hainrichas Filipas Augustas Hekelis** (; 1834 m. vasario 16 d. – 1919 m. rugpjūčio 9 d.) – vokiečių zoologas, gamtininkas, eugenikas, filosofas, gydytojas, dėstytojas, jūrų biologas ir menininkas. Jis atrado, aprašė ir pavadino tūkstančius naujų rūšių, nustatė įvairių organizmų grupių filogenetinius ryšius, vaizduodamas juos genealoginio medžio pavidalu. Biologijos terminų, tokių kaip ekologija (), tipas (, ), filogenija () ir protistai (), autorius. Hekelis propagavo ir populiarino Čarlzo Darvino veikalus Vokietijoje ir sukūrė savu laiku įtakingą biogenetinį dėsnį („ontogenezė, arba individo raida, yra rūšies istorinės raidos (filogenezės) svarbiausių stadijų rekapituliacija, arba trumpas pakartojimas“).

Hekelis nupiešė daugiau nei 100 išsamių spalvotų sausumos ir jūros gyvūnų iliustracijų, kurios buvo išleistos kaip rinkinys pavadinimu „Gamtos meno formos“ ). Ši knyga darė įtaką *[[art nouveau]]* judėjimui. Kaip filosofas Ernstas Hekelis 1899 m. išleido knygą pavadinimu „Pasaulio mįslės“ (), kuriame pavartojo pasaulio mįslės sąvoką Visatos prigimčiai ir gyvenimo prasmei, ir knygą „Laisvė moksle ir mokyme“, kuria siekė paskatinti evoliucijos mokymą.

Hekelis taip pat prijautė moksliniam rasizmui ir socialiniam darvinizmui. Yra teigiančių, kad Hekelio idėjos prisidėjo prie nacionalsocializmo idėjų vystymosi. Pavyzdžiui, Hekelis socialinius mokslus vadino „taikomąja biologija“, o ši frazė vėliau pasigauta ir naudota nacių propagandos. Taip pat Hekelis, kaip ir vėliau naciai, propagavo rasinę švarą ir teigė, kad protiškai atsilikę ar genetinių anomalijų turintys žmonės turėtų būti medikų nužudomi. Kitas panašumas – Hekelio manymu, Vokietija turėjo būti valdoma autoritarinės politinės sistemos, o nelygybė yra neišvengiamas evoliucijos dėsnių rezultatas. Taip pat Hekelis buvo radikalus vokiečių nacionalistas, įsitikinęs vokiškos kultūros viršenybe. Kita vertus Hekelis nebuvo antisemitas ir palankiai vertino žydus – jie Hekelio rasių hierarchijoje buvo ant aukštos pakopos. Taip pat Hekelis buvo pacifistas, išskyrus Pirmojo pasaulinio karo metais, kai rėmė karą. Į valdžią atėjus naciams nebuvo vieningos nuomonės dėl Hekelio indėlio į nacių ideologiją. Galop kai kurios Hekelio knygos buvo uždraustos dėl monizmo idėjų, traktuočių apie minties laisvę ir Darvino evoliucijos teorijos propagavimo.

## Galerija
Žemiau pateikti Ernsto Hekelio piešiniai iš 1904 m. išleistos knygos *Kunstformen der Natur*.

File:Haeckel_Actiniae.jpg|*[[Actiniae]]*
File:Haeckel_Muscinae.jpg|*[[Muscinae]]*
File:Haeckel_Chaetopoda.jpg|*[[Chaetopoda]]*
File:Aeginura_grimaldii_by_Haeckel.png|*[[Aeginura grimaldii]]* vaizdas iš apačios
Image:Haeckel Trochilidae.jpg|*[[Trochilidae]]*
Image:Haeckel Orchidae.jpg|*[[Orchidaceae]]* 
Image:Haeckel Nepenthaceae.jpg|*[[Nepenthaceae]]* 
Image:Haeckel Filicinae 92.jpg|*[[Filicinae]]* 
Image:Haeckel Ascidiae.jpg|*[[Ascidiae]]*
Image:Haeckel Batrachia.jpg|*[[Batrachia]]*  (varlės)
Image:Haeckel Thalamphora.jpg|*[[Thalamphora]]* 
Image:Haeckel Cyrtoidea.jpg|*[[Cyrtoidea]]* 
Image:Haeckel Acanthophracta.jpg|*[[Acanthophracta]]* 
Image:Haeckel Stephoidea.jpg|*[[Stephoidea]]*
Image:Haeckel Discomedusae 28.jpg|*[[Discomedusae]]* 
Image:Haeckel Basimycetes.jpg|*[[Basimycetes]]*
Image:Haeckel Prosobranchia.jpg|*[[Prosobranchia]]* 
Image:Haeckel Ophiodea 70.jpg|*[[Ophiodea ]]*
Image:Licmophora_flabellata-Haeckel.jpg|*[[Gomphonema]]* 
Image:Haeckel Calcispongiae.jpg|*[[Calcispongiae]]* 
Image:Haeckel Arachnida.jpg|*[[Arachnida]]* 


## Šaltiniai

## Literatūra
*